Milionarul Becali, 'ruinat' după Rapid - FCSB 4-0. "A intrat și ăla! Doar driblinguri!"
Rapid a zdrobit-o pe FCSB, scor 4-0, sâmbătă seara, pe Arena Națională, în etapa a 30-a a sezonului regulat.
Gigi Becali a pedalat în ultimele săptămâni pe ideea că FCSB nu mai poate rata titlul în Superliga, după ce ultimul 'aur' a fost luat pe vremea în care antrenor la FCSB era Constantin Gâlcă, în 2015.
Echipa lui Dan Șucu și Victor Angelescu l-a readus însă cu picioarele pe pământ pe milionarul din Pipera. FCSB nu a existat în actul secund pe Arena Națională, după ce prima repriză a fost una echilibrată.
Milionarul Becali, 'ruinat' după Rapid - FCSB 4-0. "A intrat și ală! Doar driblinguri!"
Ca de fiecare dată, Becali s-a lansat într-un val de acuzații către jucători. L-a făcut praf pe Ștefan Târnovanu, apoi pe Tavi Popescu și nu a uitat nici de Luis Phelipe. Într-un discurs la Prima Sport, patronul de la FCSB a lăsat de înțeles că echipa sa a intrat cu o atitudine de superioritate pe teren.
"S-a întâmplat că noi ne-am crezut prea puternici, prea cu nasul pe sus. Fiecare a jucat cum a vrut, ce a vrut. Nu s-a jucat combinativ. A intrat și ăla, Luis Phelipe, doar driblinguri. I-a furat mingea, am primit gol", a spus Becali, pentru televiziunea mai sus menționată.
Clasament play-off după înjumătățire
1. FCSB - 32p
2. Rapid - 28p*
3. CFR Cluj - 27p*
4. Universitatea Craiova - 23p**
5. Farul Constanța - 22p*
6. Sepsi OSK - 22p*
* - echipele au beneficiat de înjumătățire
** - Universitatea Craiova mai are un meci de jucat, cu FC U Craiova. Va intra cu 24 de puncte dacă face egal sau 25 de puncte dacă învinge.
Rapid - FCSB 4-0
RAPID: Aioani - Braun, Săpunaru, P. Iacob, Bădescu – Hromada (Djokovic 72), Hasani (Burmaz 84), Oaidă – E. Krasniqi (Funsho Bamgboye 77), A. Rrahmani, Papeau (Petrila 77). ANTRENOR: Cristiano Bergodi
FCSB: Târnovanu - V. Creţu, Dawa, Ov. Popescu, Radunovic - Olaru, Ad. Şut (Alhassan 72), Lixandru (Luis Phelipe 63) - Oct. Popescu (Pandele 63), Al. Băluţă (Miculescu 63), Fl. Coman. ANTRENOR: Elias Charalambous
Cartonaşe galbene: Ad. Şut 12
Arbitri: Ovidiu Haţegan - Mircea Grigoriu, Sebastian Gheorghe - Iulian Dima
Arbitri VAR: Sebastian Colţescu - George Neacşu
Observator: Augustus Constantin
Urmăriți SPORT.RO și pe Google News